钦定古今图书集成/明伦汇编/闺媛典/第111卷 > 皇清十七 > 姚友石妻王氏
## 钦定古今图书集成/明伦汇编/闺媛典/第111卷 > 皇清十七 > 姚友石妻王氏

按《武进县志》：王氏，尔嘉女。嫁同里姚友石。友石尝醉迕酒家，酒家以他事逮之狱，论戍，氏脱簪珥图救，不得。檄既下，妻例随行，旁人相顾泣下，氏曰：“行则行耳，何泣为？” 曰：“汝儿方匝月，奈何？” 曰：“将托吾母。” 一日，盥沐缟衣，拜别父母，长跪曰：“夫族某许贷路费，期以今日往。” 乃阴怀匕首过仇。

家，入见其母，从容谈笑如常时。忽出匕首断喉，血淋漓，惊呼视之，死矣。尔嘉检衣带间，得血书数行曰：“财贿已尽，殉夫以身。愿亲抚女，无弃孤甥。夫若得归，泪洒吾坟。” 闻者哀之。